HU Az Európai Unió Hivatalos Lapja L 23/16

A BIZOTTSÁG 63/2011/EU RENDELETE

(2011. január 26.)

a 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 11. cikke (8) bekezdésére,

mivel:

(1) A 443/2009/EK rendelet 11. cikke értelmében a kis mennyiségben termelő és a szakosodott gyártók kérhetik a járműveik fajlagos szén-dioxid-kibocsátásának csökkentésére alkalmas potenciáljuktól függően, az érintett járművek típusa szerinti piaci szegmens jellegzetességeivel összhangban alternatív kibocsátás-csökkentési célértékek alkalmazását.

(2) A kis mennyiségben termelő gyártók csökkentési potenciáljának meghatározásakor helyénvaló figyelembe venni a kérelmező gazdasági és technológiai lehetőségeit. E célból indokolt előírni, hogy a kérelmező nyújtson részletes tájékoztatást gazdasági tevékenységéről, valamint a járművekben alkalmazott szén-dioxid-kibocsátás-csökkentő technológiákról. A tájékoztatás általában véve a kérelmező számára könnyen rendelkezésre álló és adminisztrációs többletterhet nem igénylő adatokra vonatkozna.

(3) A kis mennyiségben termelő és a szakosodott gyártók számára előírt csökkentési célértékek következetes megállapítása céljából, valamint annak érdekében, hogy azok a kis mennyiségben termelő gyártók, akik átlagos fajlagos CO2-kibocsátásukat már 2012 előtt csökkentették, ne szenvedjenek hátrányt, az érintett gyártók esetében helyénvaló a fajlagos CO2-kibocsátási célértékeket a 2007-es átlagos fajlagos CO2-kibocsátásukhoz viszonyítva meghatározni. Ezen adat hiányában a célértéket a 2007-et követő első olyan naptári év átlagos fajlagos CO2-kibocsátásához helyénvaló viszonyítani, amelyre vonatkozóan rendelkezésre áll ez az adat.

(4) Hogy tekintetbe lehessen venni azt, hogy egyes kis mennyiségben termelő gyártók korlátozott termékkínálattal rendelkeznek, és ebből adódóan a kibocsátáscsökkentésre irányuló törekvéseiket csak korlátozott mértékben áll módjukban valamennyi gépkocsijukra kiterjeszteni, a kérelmezők számára indokolt lehetővé tenni, hogy a 2007. évi referenciaértékekhez képest a mentességi időszak végére elérendő csökkentést a mentesség teljes időtartamára vonatkozóan egyetlen egységes éves fajlagos kibocsátási célértéket vagy eltérő éves célértékeket alkalmazva valósítsák meg.

(5) A 443/2009/EK rendelet 11. cikkének (4) bekezdése lehetővé teszi, hogy egyes szakosodott gyártókra a 2007. évi átlagos fajlagos CO2-kibocsátásuknál 25 %-kal alacsonyabb alternatív kibocsátási célérték vonatkozzon. Ha a 2007-es évre vonatkozóan nem áll rendelkezésre adat a gyártó átlagos fajlagos CO2-kibocsátásáról, helyénvaló a 2007-ben rendelkezésre álló legjobb CO2-kibocsátás-csökkentési technológiák alapján meghatározni a megfelelő fajlagos kibocsátási célértéket. A rendelkezésre álló legjobb CO2-kibocsátás-csökkentési technológiák meghatározása céljából indokolt a legnagyobb teljesítmény/járműtömeg aránnyal különbséget tenni az azonos tömegű autók eltérő kereskedelmi jellemzői között.

(6) Annak érdekében, hogy a kis mennyiségben termelő és a szakosodott gyártók a fajlagos kibocsátási célértékek meghatározásához felhasználandó referenciaértékekkel kapcsolatban világos iránymutatást kapjanak, a tagállamokkal és a fő érintettekkel – többek között a gépjárműgyártók európai (ACEA), japán (JAMA) és koreai (KAMA) szövetségével, valamint az Európai Kis Gépjárműgyártók Szövetségével (ESCA) – folytatott hivatalos konzultációt követően a Bizottság a 2007. évre vonatkozóan jegyzékbe foglalta a gépjárműgyártókat és azok átlagos fajlagos CO2-kibocsátását az Európai Unióban.

(7) A mentesítésre irányuló kérelemben szereplő egyes adatokhoz való hozzáférést helyénvaló korlátozni azokban az esetekben, amikor az adott információ – így egy gyártó terméktervezésével, várható költségeivel és a vállalat nyereségességével kapcsolatos adatok – nyilvánosságra hozatala sérti a kereskedelmi érdekek védelmét. A mentesítő határozatot a Bizottság az interneten közzé fogja tenni.

(8) Az e rendeletben előírt intézkedések összhangban vannak a 280/2004/EK európai parlamenti és tanácsi határozat (2) 9. cikke alapján létrehozott Éghajlatváltozási Bizottság véleményével,

ELFOGADTA EZT A RENDELETET:

1. cikk

Tárgy

E rendelet meghatározza azokat az információkat, amelyeket a gyártóknak annak igazolására kell rendelkezésre bocsátaniuk, hogy teljesülnek a 443/2009/EK rendelet 11. cikkének (1) vagy (4) bekezdése szerinti mentességhez szükséges feltételek.

2. cikk

Fogalommeghatározások

A 443/2009/EK rendelet 2. és 3. cikkében foglalt fogalommeghatározások mellett e rendelet alkalmazásában:

a) „kérelmező”: a 443/2009/EK rendelet 11. cikkének (1) vagy (4) bekezdése értelmében vett gyártó;

b) „a jármű jellemzői”: a jármű tulajdonságai, például tömege, fajlagos CO2-kibocsátása, az ülőhelyek száma, motorteljesítménye, teljesítmény/tömeg aránya, végsebessége;

c) „piac jellegzetességei”: a kért mentesség hatálya alá tartozó járművekkel közvetlen versenyben álló járművek jellemzőire, nevére és ártartományára vonatkozó információk;

d) „saját termelő létesítmény”: kizárólag a kérelmező által használt olyan gyártó vagy összeszerelő üzem, amelyben kizárólag a kérelmező részére új személygépkocsikat gyártanak vagy szerelnek össze, beleértve – adott esetben – az exportra szánt személygépkocsikat is;

e) „saját tervezési központ”: olyan, a kérelmező ellenőrzése alatt álló és kizárólagos használatában lévő létesítmény, amelyben a jármű egészének tervezése és fejlesztése történik.

3. cikk

Mentesség kérelmezése a 443/2009/EK rendelet 11. cikkének (1) és (4) bekezdése alapján

(1) A kérelmező a 443/2009/EK rendelet 11. cikkének (1) bekezdésén alapuló mentesítési kérelmet, amelynek tartalmaznia kell az e rendelet 4. cikkének (1) bekezdésében és 5. cikkében felsorolt információkat, az e rendelet I. mellékletében meghatározott formátumban készíti el.

(2) A kérelmező a 443/2009/EK rendelet 11. cikkének (4) bekezdésén alapuló mentesítési kérelmet, amelynek tartalmaznia kell az e rendelet 4. cikkének (2) bekezdésében és 6. cikkében felsorolt információkat, az e rendelet II. mellékletében meghatározott formátumban készíti el.

4. cikk

A jogosultsági kritériumokkal kapcsolatos tájékoztatás

(1) A kérelmező a jogosultsági kritériumok teljesítésére vonatkozóan tájékoztatást nyújt a következőkről:

a) a gyártó vagy a kapcsolt gyártók csoportjának tulajdonosi szerkezete, a III. melléklet szerinti megfelelő nyilatkozat kíséretében;

b) a 443/2009/EK rendelet 11. cikkének (1) bekezdése alapján mentesítési kérelmet benyújtó gyártók vagy ugyanazon rendelet 11. cikke (1) bekezdésének b) pontja szerinti kapcsolt gyártók csoportja vagy c) pontja szerinti, kapcsolt gyártók csoportjának tagja esetében a kérelem benyújtásának időpontját megelőző három naptári évben az Európai Unióban hivatalosan nyilvántartásba vett személygépkocsik száma, vagy amennyiben ez nem áll rendelkezésre, az alábbi információk egyike: — ellenőrizhető adatokon alapuló becslés a b) pontban említett időszakban nyilvántartásba vett azon személygépkocsik számáról, amelyeket a kérelmező állított elő, — ha a b) pontban említett időszakban nem történt nyilvántartásba vétel: az utolsó olyan naptári évben nyilvtántartásba vett személygépkocsik száma, amelyik évre vonatkozóan rendelkezésre áll az említett adat.

(2) A 443/2009/EK rendelet 11. cikkének (4) bekezdése alapján mentesítési kérelmet benyújtó kérelmezőnek az e cikk (1) bekezdésének b) pontja szerinti információt csak a kérelem benyújtásának időpontját megelőző naptári év vonatkozásában kell benyújtania.

5. cikk

Fajlagos kibocsátási célértékek és a gyártó csökkentési potenciálja a 443/2009/EK rendelet 11. cikkének (2) bekezdése alapján

(1) A kérelmező tájékoztatást nyújt a 2007-ben nyilvántartásba vett személygépkocsijainak az átlagos fajlagos CO2-kibocsátásáról, kivéve, ha ez az adat az említett évre vonatkozóan e rendelet IV. mellékletében már szerepel. Amennyiben ezen adat nem áll rendelkezésre, a kérelmező a 2007-et követő első olyan naptári évben nyilvántartásba vett személygépkocsijainak az átlagos fajlagos CO2-kibocsátásáról szolgáltat adatot, amelyik évben történt nyilvántartásba vétel.

(2) A kérelmező a tevékenységére vonatkozóan tájékoztatást nyújt a következőkről:

a) a kérelem benyújtásának időpontját megelőző naptári év vonatkozásában a foglalkoztatottak száma, valamint a termelő létesítmény nagysága négyzetméterben;

b) a termelő létesítmény üzenszervezési modellje, annak feltüntetésével, hogy a kérelmező mely tervezési és gyártási tevékenységeket végzi házon belül és melyeket szervezi ki;

c) kapcsolt vállalkozás esetében az, hogy a gyártók között van-e technológiamegosztás, valamint melyek a kiszervezett tevékenységek;

d) a kérelem benyújtásának időpontját megelőző öt naptári év vonatkozásában az értékesítési volumen, az éves árbevétel, a nettó eredmény, a K+F-kiadások, valamint kapcsolt vállalkozás esetében az anyavállalalat felé történő nettó transzferek;

e) piac sajátosságai;

f) a kérelem benyújtásának időpontját megelőző naptári évben a mentesítési kérelem tárgyát képező személygépkocsik összes modelljére (kivitelére) vonatkozó árlista, valamint az azon személygépkocsik várható árát tartalmazó lista, amelyek piaci bevezetését tervezik és amelyekre vonatkozni fog a mentesítés.

Ha olyan gyártó nyújt be kérelmet, amely évenként több mint 100 személygépkocsit állít elő, a d) pontban említett információkat hivatalosan hitelesített elszámolásoknak kell alátámasztaniuk vagy független könyvvizsgálónak kell hitelesítenie.

(3) A kérelmező technológiai potenciáljára vonatkozóan tájékoztatást nyújt a következőkről:

a) a 2007-ben – vagy a 2007-et követő első olyan évben, amikor rendelkezésre állnak a vonatkozó adatok –, illetve a piaci megjelenést tervező gyártók esetében a mentesség tárgyidőszakának első évében a forgalomba hozott személygépkocsikban alkalmazott szén-dioxid-kibocsátás-csökkentő technológiák felsorolása;

b) a csökkentési program keretébe tartozó személygépkocsijaiban alkalmazott szén-dioxid-kibocsátás-csökkentő technológiák felsorolása és a mentesítési kérelem tárgyát képező személygépkocsik összes modelljére (kivitelére) vonatkozóan az e technológiákkal járó többletköltség.

(4) A kérelmező csökkentési potenciáljához mérten a mentesség időtartamára vonatkozóan fajlagos kibocsátási célértéket javasol. A kérelmező javasolhat éves fajlagos kibocsátási célértékeket is.

A fajlagos kibocsátási célértéket, illetve az éves fajlagos kibocsátási célértékeket úgy kell meghatározni, hogy a kérelmező átlagos fajlagos CO2-kibocsátása az (1) bekezdés szerinti átlagos fajlagos CO2-kibocsátáshoz képest a mentességi időszak végére csökkenjen.

(5) A kérelemzőnek az általa a 443/2009/EK rendelet 11. cikke (2) bekezdésének d) pontja szerint javasolt fajlagos kibocsátási célértéken vagy éves fajlagos kibocsátási célértékeken kívül ki kell dolgoznia egy, az új gépkocsik fajlagos CO2-kibocsátásának csökkentésére vonatkozó programot is.

A csökkentési programban meg kell határozni a következőket:

a) a szén-dioxid-kibocsátás-csökkentő technológiák alkalmazásának ütemezése a kérelmező gépkocsijaiban;

b) az Unióban a mentesség minden egyes évében nyilvántartásba vett új gépjárművek becsült száma, valamint a várható átlagos fajlagos CO2-kibocsátás és az átlagos tömeg;

c) éves fajlagos kibocsátási célértékek esetében azon személygépkocsik modelljeire (kiviteleire) vonatkozóan a fajlagos CO2-kibocsátásban évente elérendő javulás, amelyekben alkalmazzák a szén-dioxid-kibocsátás-csökkentő technológiákat.

(6) A mentesség tárgyidőszakának minden egyes évére vonatkozóan a 443/2009/EK rendelet 9. cikkével összhangban értékelni kell, hogy a kérelmező teljesíti-e a fajlagos kibocsátási célértéket, illetve az éves fajlagos kibocsátási célértékeket.

6. cikk

Csökkentési célérték a 443/2009/EK rendelet 11. cikkének (4) bekezdése szerinti mentesítés esetében

(1) A kérelmező tájékoztatást nyújt a 2007-ben nyilvántartásba vett személygépkocsijainak az átlagos fajlagos CO2-kibocsátásáról, kivéve, ha ez az adat az említett évre vonatkozóan e rendelet IV. mellékletében már szerepel.

(2) A 443/2009/EK rendelet 11. cikkének (4) bekezdése szerint meghatározott célértéknek igazodnia kell az (1) bekezdés szerinti kiindulási átlagos fajlagos CO2-kibocsátáshoz.

(3) Ha a 2007-es évre vonatkozóan nem áll rendelkezésre adat a gyártó átlagos fajlagos CO2-kibocsátásáról, a kérelmező tájékoztatást nyújt az általa gyártott járművek valamennyi típusára vonatkozóan azok jellemzőiről, valamint a kérelmező által gyártott azon autók számáról, amelyek nyilvántartásba vételével a kérelmező a mentesség tárgyidőszakának első évében számol. A kérelmező a gépkocsik valamennyi változata esetében feltünteti, hogy az adott változat az V. melléklet táblázatában meghatározott melyik járműosztályba tartozik.

(4) A fajlagos kibocsátási célértékek kiszámítása az V. mellékletben meghatározott valamennyi járműosztályra vonatkozóan évente, a referenciaszinthez képest 25 %-os csökkentés alapul vételével történik.

7. cikk

A Bizottság értékelése

(1) Ha a Bizottság a 443/2009EK rendelet 11. cikkének (1) vagy (4) bekezdése szerinti mentesítés iránti hiánytalan kérelem hivatalos beérkezésétől számított kilenc hónapon belül nem emel kifogást, akkor úgy tekinthető, hogy a mentesítés iránti kérelem feltételei teljesültek. Ha a Bizottság úgy ítéli meg, hogy a kérelem hiányos, hiánypótlást kérhet.

Amennyiben a hiánypótlás benyújtására a jelzett időpontig nem kerül sor, a Bizottság elutasíthatja a kérelmet. Ha a Bizottság a kérelmet – akár hiányossága miatt, akár azért, mert megítélése szerint a javasolt fajlagos kibocsátási célérték nem áll összhangban a kérelmező csökkentési potenciáljával – elutasítja, a kérelmező megfelelő kiegészítéssel vagy módosításokkal a mentesítési kérelmet újból benyújthatja.

(2) A kérelmeket nyomtatott és elektronikus változatban, „Derogation under Regulation (EC) No 443/2009” (a 443/2009/EK rendelet szerinti mentesség) megjelöléssel az Európai Bizottság Főtitkárságának (1049 Brüsszel, Belgium) kell megküldeni. Az elektronikus változatot az I. mellékletben szereplő, e célra létrehozott elektronikus postafiókba is el kell küldeni.

(3) Ha a kérelemben szereplő valamely információ helytelennek vagy pontatlannak bizonyul, a Bizottság a mentesítés megadására vonatkozó határozatot visszavonja.

8. cikk

A nyilvánosság tájékoztatása

(1) Ha a kérelmező úgy véli, hogy az általa benyújtott kérelemben szereplő információkat a 443/2009/EK rendelet 11. cikkének (9) bekezdése szerint nem volna kívánatos nyilvánosságra hozni, ezt a kérelemben feltünteti és megindokolja, hogy az érintett információk közzététele miért sértené kereskedelmi érdekeit, ideértve a szellemi tulajdonához fűződő érdekeit is.

(2) Úgy kell tekinteni, hogy a dokumentumokhoz való nyilvános hozzáférésre vonatkozó jog alóli, az 1049/2001/EK európai parlamenti és tanácsi rendelet (3) 4. cikkének (2) bekezdése szerinti kivételt a következő típusú információkra alkalmazni kell:

a) az 5. cikkben említett csökkentési program részletes adataira, ezen belül különösen a gyártó termékportfóliójának alakulására vonatkozó részletes adatokra;

b) a szén-dioxid-kibocsátás-csökkentő technológiák várható hatása a gyártási költségekre, a járművek vételárára és a vállalat nyereségességére.

9. cikk

Hatálybalépés

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2011. január 26-án. a Bizottság részéről az elnök José Manuel BARROSO

(1) HL L 140., 2009.6.5., 1. o.

(2) HL L 49., 2004.2.19., 1. o.

(3) HL L 145., 2001.5.31., 43. o.

I. MELLÉKLET Minta a 443/2009/EK rendelet 11. cikkének (1) bekezdésében előírt feltételeknek megfelelő gyártók mentesítés iránti kérelméhez A kérelem elektronikus változatát e-mailben, a következő címre kell elküldeni: EC-CO2-LDV-IMPLEMENTATION@ec.europa.eu 1. A gyártó vagy a kapcsolt gyártók csoportjának neve, címe és a kapcsolattartó személy adatai A gyártó neve Postacíme A kapcsolattartó neve A kapcsolattartó e-mail címe A kapcsolattartó telefonszáma 2. Jogosultsági kritériumok 2.1. A kérelmező tagja kapcsolt gyártók csoportjának?  IGEN (csatolja a III. melléklet szerinti nyilatkozatot)  NEM 2.2. A kérelmező tagja kapcsolt gyártók csoportjának, de saját termelő létesítményt és tervezési központot üzemeltet?  IGEN (csatolja a III. melléklet szerinti nyilatkozatot; lásd a 2.3. pontot)  NEM (lásd a 2.4. és a 2.5. pontot) 2.3. Az Európai Unióban nyilvántartásba vett új személygépkocsik száma (ha a kérelem nem kapcsolt gyártóra vagy olyan kapcsolt gyártóra vonatkozik, amely saját termelő létesítményt és tervezési központot üzemeltet): 2.3.1. Hivatalos adatok a kérelem benyújtásának időpontját megelőző három naptári évre Év Az EU-ban nyilvántartásba vett gépkocsik száma 2.3.2. Ha a 2.3.1. pont szerinti hivatalos adatok az ott említett időszakra vonatkozóan nem állnak rendelkezésre: ellenőrizhető adatokon alapuló becslés Év Az EU-ban nyilvántartásba vett gépkocsik száma 2.3.3. Ha a 2.3.1. és a 2.3.2. pont szerinti adatok az ott említett időszakra vonatkozóan nem állnak rendelkezésre: arra az utolsó naptári évre vonatkozó adatok, amelyre vonatkozóan a szóban forgó adatok rendelkezésre állnak Év Az EU-ban nyilvántartásba vett gépkocsik száma 2.4. Ha a kérelem kapcsolt gyártók csoportjára vonatkozik, tüntesse fel az alábbiakat: A gyártó neve Postacíme A kapcsolattartó neve A kapcsolattartó e-mail címe A kapcsolattartó telefonszáma 2.5. A kapcsolt gyártók csoportja által gyártott, az Európai Unióban nyilvántartásba vett új személygépkocsik száma, ha a kérelem kapcsolt gyártók csoportjára vonatkozik és a kérelmező nem üzemeltet saját termelő létesítményt és tervezési központot: 2.5.1. Hivatalos adatok a kérelem benyújtásának időpontját megelőző három naptári évre Év Az EU-ban nyilvántartásba vett gépkocsik száma 2.5.2. Ha a 2.5.1. pont szerinti hivatalos adatok az ott említett időszakra vonatkozóan nem állnak rendelkezésre: ellenőrizhető adatokon alapuló becslés Év Az EU-ban nyilvántartásba vett gépkocsik száma 2.5.3. Ha a 2.5.1. és a 2.5.2. pont szerinti adatok az ott említett időszakra vonatkozóan nem állnak rendelkezésre: arra az utolsó naptári évre vonatkozó adatok, amelyre vonatkozóan a szóban forgó adatok rendelkezésre állnak Év Az EU-ban nyilvántartásba vett gépkocsik száma 3. A mentesítés kért időtartama Naptári évek száma (legfeljebb 5) 4. A mentesítés időtartamára a teljes gépkocsiállományra vonatkozó javasolt átlagos fajlagos kibocsátási célérték, éves csökkentési célértékek esetében az egyes évekre vonatkozó javasolt fajlagos kibocsátási célértékek Év Átlagos fajlagos kibocsátási célérték (g CO2/km) 5. A vállalatra vonatkozó adatok 5.1. Átlagos fajlagos CO2-kibocsátás 2007-ben, ha a IV. mellékletben nem szerepel (ha a 2007. évi adat nem áll rendelkezésre, akkor a 2007-et követő első olyan naptári évben, amelyikre vonatkozóan rendelkezésre áll ez az adat) 5.2. A foglalkoztatottak száma a kérelem benyújtásának időpontját megelőző naptári évben 5.3. A termelő létesítmény nagysága négyzetméterben a kérelem benyújtásának időpontját megelőző naptári évben 5.4. Értékesítési volumen a kérelem benyújtásának időpontját megelőző 5 évben Év Értékesítési volumen 5.5. Éves árbevétel a kérelem benyújtásának időpontját megelőző 5 évben Év Árbevétel 5.6. Piac jellegzetességei A kérelem benyújtásának időpontjában még nem forgalmazott, tervezett termékekre vonatkozó alábbi információkat e kérelem bizalmas részében kérjük feltüntetni. a) a jármű jellemzői; b) a közvetlen versenyben álló járművek neve és ártartománya a kérelem benyújtásának időpontját megelőző évben; c) a mentesítési kérelem tárgyát képező járművekre vonatkozó árlista a kérelem benyújtásának időpontját megelőző évben vagy ezen időponthoz képest abban a legközelebbi évben, amelyre vonatkozóan rendelkezésre áll ilyen árlista. 5.7. A termelő létesítmény üzemszervezési modelljének rövid leírása A KÉRELEM BIZALMAS RÉSZE 5.8. Nettó eredmény a kérelem benyújtásának időpontját megelőző 5 évben Év Nettó eredmény 5.9. K+F-kiadások a kérelem benyújtásának időpontját megelőző 5 évben Év K+F-kiadások 5.10. Kapcsolt vállalkozás esetében az anyavállalalat felé történő nettó pénzügyi transzferek a kérelem benyújtásának időpontját megelőző 5 évben Év Nettó transzferek 6. A kérelmezőnek az unióban forgalmazandó személygépkocsijaira vonatkozó részletes adatok 6.1. Piac jellegzetességei 6.1.1. A jármű jellemzői 6.1.2. A közvetlen versenyben álló járművek neve és ártartománya a kérelem benyújtásának időpontját megelőző évben 6.1.3. A mentesítési kérelem tárgyát képező járművek várható árát tartalmazó árlista 7. A kérelmező technológiai potenciálja 7.1. A kérelmező gépkocsijaiban 2007-ben alkalmazott szén-dioxid-kibocsátás-csökkentő technológiákat tartalmazó lista 7.2. Ha a 7.1. pontban említett lista nem áll rendelkezésre, akkor a 2007-et követő első olyan évre vonatkozó lista, amelyikre vonatkozóan rendelkezésre áll 7.3. Az Unió piacán való megjelenést tervező gyártók esetében a 7.1. pontban említett listának a mentesség tárgyidőszakának első évére kell vonatkoznia. 8. A kérelmező csökkentési programja 8.1. A szén-dioxid-kibocsátás-csökkentő technológiák alkalmazásának ütemezése a gépkocsikban 8.2. A mentesítés időtartamára a gépkocsi-állományra vonatkozó várható átlagos értékek az alábbiak tekintetében: 8.2.1. Az Unióban a mentesség minden egyes évében nyilvántartásba vett gépjárművek száma 8.2.2. Az Unió piacán forgalomba kerülő járművek várható átlagos tömege 8.2.3. Az Unió piacán forgalomba kerülő járművek várható átlagos fajlagos CO2-kibocsátása 8.3. A kérelmező gépkocsijaiban a csökkentési program keretében alkalmazandó szén-dioxid-kibocsátás-csökkentő technológiák 8.4. A csökkentési program keretében alkalmazásra kerülő technológiákkal járó többletköltség a gépkocsik modellje (kivitele) szerinti bontásban 8.5. Éves fajlagos kibocsátási célértékek esetében azon személygépkocsik modelljeire (kiviteleire) vonatkozóan a fajlagos CO2-kibocsátásban évente elérendő javulás, amelyekben alkalmazzák a szén-dioxid-kibocsátás-csökkentő technológiákat

II. MELLÉKLET Minta a 443/2009/EK rendelet 11. cikkének (4) bekezdésében előírt feltételeknek megfelelő gyártók mentesítés iránti kérelméhez A KÉRELEM NYILVÁNYOS RÉSZE 1. A gyártó vagy a kapcsolt gyártók csoportjának neve, címe és a kapcsolattartó személy adatai A gyártó neve Postacíme A kapcsolattartó neve A kapcsolattartó e-mail címe A kapcsolattartó telefonszáma 2. Jogosultsági kritériumok 2.1. A kérelmező tagja kapcsolt gyártók csoportjának?  IGEN (csatolja a III. melléklet szerinti nyilatkozatot; lásd a 2.3. pontot)  NEM (lásd az 2.2. pontot). 2.2. Az Európai Unióban nyilvántartásba vett új személygépkocsik száma, ha a kérelem nem kapcsolt gyártóra vonatkozik: 2.2.1. Hivatalos adatok a kérelem benyújtásának időpontját megelőző naptári évben Év Az EU-ban nyilvántartásba vett gépkocsik száma 2.2.2. Ha a 2.2.1. pont szerinti hivatalos adatok az ott említett időszakra vonatkozóan nem állnak rendelkezésre: ellenőrizhető adatokon alapuló becslés Év Az EU-ban nyilvántartásba vett gépkocsik száma 2.2.3. Ha a 2.2.1. és a 2.2.2. pont szerinti adatok az ott említett időszakra vonatkozóan nem állnak rendelkezésre: arra az utolsó naptári évre vonatkozó adatok, amelyre vonatkozóan a szóban forgó adatok rendelkezésre állnak Év Az EU-ban nyilvántartásba vett gépkocsik száma 2.3. Ha a kérelem kapcsolt gyártók csoportjára vonatkozik: 2.3.1. A kapcsolt gyártók neve 2.3.2. A kapcsolt gyártók csoportja által gyártott, az Európai Unióban nyilvántartásba vett új személygépkocsik száma a kérelem benyújtásának időpontját megelőző évben Év Az EU-ban nyilvántartásba vett gépkocsik száma 2.3.3. Ha a 2.3.2. pontban szereplő adatok nem állnak rendelkezésre: arra az utolsó naptári évre vonatkozó adatok, amelyre vonatkozóan a szóban forgó adatok rendelkezésre állnak Év Az EU-ban nyilvántartásba vett tételek száma 3. A kérelmező által előállított személygépkocsik részletes adatai A kérelem benyújtásának időpontjában még nem forgalmazott, tervezett termékekre vonatkozó alábbi információkat e kérelem bizalmas részében kérjük feltüntetni. 3.1. átlagos fajlagos CO2-kibocsátás 2007-ben, ha e rendelet IV. mellékletben nem szerepel 3.2. ha a 2007. évi adat nem áll rendelkezésre: a) Az Unióban nyilvántartásba vett személygépkocsik száma – vagy ellenőrizhető adatokon alapuló becslés, ha a hivatalos adatok a kérelem benyújtásának időpontjában nem állnak rendelkezésre – a 2007-hez legközelebbi azon naptári évben, amelyikben történt nyilvántartásba vétel; b) A járművek jellemzői valamennyi típusra vonatkozóan; c) A járművek felsorolása az V. melléklet szerinti járműosztályok szerinti bontásban. 4. Fajlagos kibocsátási célérték: a 2007. évi referenciaszinthez képest 25 %-os csökkentés A KÉRELEM BIZALMAS RÉSZE 5. A kérelmező által az unióban forgalomba hozandó személygépkocsikra vonatkozó részletes adatok (csak a IV. mellékletben nem szereplő gyártókra vonatkozik) 5.1. Valamennyi jármű jellemzői 5.2. A járművek felsorolása az V. melléklet szerinti járműosztályok szerinti bontásban 5.3. Az EU-ban nyilvántartásba vett járművek várható száma a mentesség tárgyidőszakának első évében

III. MELLÉKLET Minta a tulajdonosi szerkezetre vonatkozó nyilvatkozathoz A 443/2009/EK rendelet 11. cikke (1) bekezdésének a) pontja A 443/2009/EK rendelet 11. cikkének (1) bekezdése szerinti mentesítés iránti kérelmet benyújtó [cég neve] (gyártó) képviseletére jogosult személyként kijelentem, hogy az említett gyártó a hivatkozott rendelet 3. cikkének (2) bekezdése értelmében kapcsolt gyártók csoportjának nem tagja. Legjobb tudomásom szerint a(z) [cég neve] (gyártó) megfelel a 443/2009/EK rendelet 11. cikkének (1) bekezdése szerinti mentesítés jogosultsági kritériumainak, és a kérelemben szereplő információk helytállóak és pontosak. Mellékelem a(z) [cég neve] (gyártó) tulajdonosi szerkezetére vonatkozó információkat. Aláírás Dátum A(z) [gyártó] igazgatója A 443/2009/EK rendelet 11. cikke (1) bekezdésének b) pontja vagy 11. cikke (4) bekezdésének a) pontja A 443/2009/EK rendelet 11. cikkének [(1) bekezdése] [(4) bekezdése] (1) szerinti mentesítés iránti kérelmet benyújtó [cég neve] (gyártó) képviseletére jogosult személyként kijelentem, hogy az említett gyártó a hivatkozott rendelet 3. cikkének (2) bekezdése értelmében kapcsolt gyártók csoportjának tagja. Legjobb tudomásom szerint a(z) [cég neve] (gyártó) megfelel a 443/2009/EK rendelet 11. cikkének [(1) bekezdése] [(4) bekezdése] (1) szerinti mentesítés jogosultsági kritériumainak, és a kérelemben szereplő információk helytállóak és pontosak. Mellékelem a(z) [cég neve] (gyártó) tulajdonosi szerkezetére vonatkozó információkat. Aláírás Dátum A(z) [gyártó] igazgatója A 443/2009/EK rendelet 11. cikke (1) bekezdésének c) pontja A 443/2009/EK rendelet 11. cikke szerinti mentesítés iránti kérelmet benyújtó [cég neve] (gyártó) képviseletére jogosult személyként kijelentem, hogy az említett gyártó a hivatkozott rendelet 3. cikkének (2) bekezdése értelmében kapcsolt gyártók csoportjának tagja, és a(z) /000/EK bizottsági rendelet 2. cikkében meghatározott saját termelő létesítményt és tervezési központot üzemeltet. Legjobb tudomásom szerint a(z) [név] (gyártó) megfelel a 443/2009/EK rendelet 11. cikkének [(1) bekezdése] szerinti mentesítés jogosultsági kritériumainak, és a kérelemben szereplő információk helytállóak és pontosak. Mellékelem a(z) [név] (gyártó) tulajdonosi szerkezetére vonatkozó információkat. Aláírás Dátum A(z) [gyártó] igazgatója (1) A nem kívánt rész törlendő.

IV. MELLÉKLET Átlagos fajlagos CO2-kibocsátás az Unióban 2007-ben (gyártónként lebontva) Gyártó Átlagos kibocsátás [g/km] AIXAM 164,000 ALPINA 219,932 AM GENERAL 357,000 ASTON MARTIN 377,860 AUDI 184,752 AUSTIN 450,000 AUTOMOBILES DANGEL 153,000 AVTOVAZ 216,632 BEAUFORD 208,000 BENTLEY 411,664 BMW 171,684 BRABUS 246,000 BRONTO 233,000 BUGATTI 577,667 CATERHAM 236,088 CHRYSLER 226,141 CITROEN 142,536 DACIA 154,650 DAIHATSU 153,070 DAIMLER 182,524 DIAMOND 260,000 DONKERVOORT 194,000 DR MOTOR COMPANY 193,048 FERRARI 434,860 FIAT 141,496 FORD 149,343 FUJI HEAVY INDUSTRIES 219,488 GEELY 183,000 GENERAL MOTORS 159,604 GM DAEWOO 160,071 GUMPERT 342,000 GWM 253,480 HC&E 220,000 HONDA 157,613 HYUNDAI 162,046 ISUZU 176,133 IVECO 224,770 JAGUAR 208,219 KIA 157,239 LAMBORGHINI 424,087 LAND ROVER 250,399 LOTUS 208,399 MAGYAR SUZUKI 156,280 MASERATI 354,687 MAZDA 172,568 MG 186,801 MICHALAK 117,000 MICROCAR 178,000 MITSUBISHI 174,649 MK SPORTSCARS 117,000 MORGAN 202,324 NETHERLANDS CAR 141,061 NISSAN 168,408 OPEL 153,699 OSV 135,915 PERODUA 138,135 PEUGEOT 142,205 PGO 201,767 PILGRIM 193,000 PORSCHE 287,710 PROTON 155,185 QUADZILLA 176,000 QUATTRO 290,774 RENAULT 146,893 ROLLS ROYCE 394,526 ROVER 188,399 RUF 327,000 SAAB 190,444 SALVADOR CAETANO 224,000 SANTANA 165,965 SEAT 151,184 SHUANGHUAN 270,000 SKODA 149,387 SOVAB 233,822 SSANGYONG 223,430 SUZUKI 166,012 TATA 168,310 TIGER 244,000 TOYOTA 150,634 TVR 397,500 UAZ 314,000 VM 185,000 VOLKSWAGEN 162,152 VOLVO 189,616 WIESMANN 310,000